เลิกเฮโรอีนควรทำยังไงครับ
สวัสดีค่ะ หากต้องการจะเลิกยาเสพติด ควรอยู่ในความดูแลของแพทย์ เพื่อป้องกันการเกิดภาวะแทรกซ้อนต่างๆ และเพิ่มโอกาสในการเลิกยาได้มากขึ้นค่ะ โดยหากอยู่ในกรุงเทพและปริมณฑล ก็สามารถไปรักษาได้ที่ สถาบันบำบัดรักษาและฟื้นฟูผู้ติดยาเสพติดแห่งชาติบรมราชชนนี อ.ธัญบุรี จ.ปทุมธานี หรือหากอยู่ต่างจังหวัด ก็สามารถไปยังโรงพยาบาลธัญญารักษ์ตามแต่ละจังหวัดค่ะ แต่อาจไม่ได้มีอยู่ทุกจังหวัด สามารถโทรไปสอบถามได้ที่สายด่วนยาเสพติด 1165 ค่ะสำหรับการบําบัดรักษาการเสพติดเฮโรอีน มีหลากหลายวิธี ได้แก่- การหักดิบ คือ การหยุดให้หยุดเฮโรอีนทันที วิธีนี้ใช้ได้กับคนที่มีความตั้งใจสูง ร่างกายแข็งแรง ไม่มีโรคแทรกซ้อน และเสพติดเฮโรอีนในขนาดไม่สูงนัก- การใช้ยาอื่นๆ บรรเทาอาการ เช่น ยากล่อมประสาท midazolam ยา clonidine เป็นต้น- การใช้ยาทดแทนด้วยยาที่ออกฤทธิ์แบบเดียวกับเฮโรอีน เช่น เมทาโดน มอร์ฟีนการที่ต้องการเลิกยาเสพติด ถือเป็นก้าวแรกของความสำเร็จ ขอเป็นกำลังให้สามารถทำได้จนสำเร็จค่ะ